שוודיה אירחה את התחרות 6 פעמים בתולדותיה, בכל פעם לאחר שניצחה בתחרות, והיא המדינה היחידה שאירחה את התחרות בהתפרשות על פני חמישה עשורים שונים: שלוש פעמים היא אירחה את התחרות בסטוקהולם בשנים 1975, 2000 ו-2016, פעמיים במאלמה בשנים 1992 ו-2013 ופעם אחת בגטבורג ב-1985. כמו כן, נכון להיום, שוודיה נמצאת במקום השלישי ברשימת שיאניות האירוח של התחרות, מאחורי בריטניה, שיאנית האירוח אשר אירחה את התחרות בשטחה שמונה פעמים ואירלנד שאירחה את התחרות בשטחה שבע פעמים לאחר שבעת ניצחונותיה.